b'\n_START_ARTICLE_\nMatev\xc5\xbe Ravnikar\n_START_SECTION_\n\xc5\xbdivljenje\n_START_PARAGRAPH_\n\xc5\xbdivel je torej v \xc4\x8dasu Franceta Pre\xc5\xa1erna, Napoleona in Ilirskih provinc, v \xc4\x8dasu romantike in narodnega prebujanja._NEWLINE_Za \xc4\x8dasa svojega \xc5\xbeivljenja je u\xc5\xbeival velik ugled, saj je ustanovitelj slovenske stolice oz. katedre za slovenski jezik na ljubljanski teolo\xc5\xa1ki akademiji (bogoslovnici), bil je kancler Ljubljanske centralne \xc5\xa1ole, predavatelj filozofije in Svetega pisma. Nazadnje celo koprsko-tr\xc5\xbea\xc5\xa1ki \xc5\xa1kof. Bil je buditelj narodne zavesti in borec za slovenski jezik, duhovnik janzenist, \xc5\xa1kof in nabo\xc5\xbeni pisatelj. Napisal je veliko knjig in prevodov. Najbolj znana knjiga je Zgodbe Svetiga pisma za mlade ljudi._NEWLINE_V svoji oporoki je ustanovil sklad, iz katerega je bilo financiranih \xc5\xa1est \xc5\xa1tipendij za \xc5\xa1olajo\xc4\x8do se mladino. Pri dveh \xc5\xa1tipendijah so imeli prednost njegovi sorodniki in rojaki z Va\xc4\x8d.\n_START_SECTION_\nZanimivosti\n_START_PARAGRAPH_\nMatev\xc5\xbe Ravnikar je bil poleg profesorja, ki je predaval dolo\xc4\x8deni predmet, vedno prisoten na izpitih (kot \xc5\xa1tudijski direktor ljubljanskih licejskih filozofskih \xc5\xa1tudij), ki jih je opravljal France Pre\xc5\xa1eren. Na vseh potrdilih o opravljenih izpitih je tudi Ravnikarjev podpis. Pre\xc5\xa1eren je vse izpite naredil z odliko. _NEWLINE_Pre\xc5\xa1ernu pa so Ravnikarjeve slovni\xc4\x8darske stranpoti kasneje izzvale odpor. Zato je zbadljivo napisal:_NEWLINE_\xc2\xbbGorjancov na\xc5\xa1ih jezik potuj\xc4\x8dvav\xc5\xa1i_NEWLINE__NEWLINE_si kriv, de kolne kmet, molitve brav\xc5\xa1i.\xc2\xab'